ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_ \_\_\_\_\_\_\_\_\_\_\_\_\_\_\_\_ 2021 թվականի N \_\_\_\_\_\_ -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՍԵՊՏԵՄԲԵՐԻ 28-Ի N1371-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է՝

1. Հայաստանի Հանրապետության կառավարության 2017 թվականի սեպտեմբերի 28-ի «Շահաբաժինների տեսքով ստացվող եկամուտները դրանց ստացման հարկային տարվա ընթացքում շահաբաժին վճարող` Հայաստանի Հանրապետության ռեզիդենտ նույն կազմակերպության կանոնադրական կամ բաժնեհավաք կապիտալում օրենսդրությամբ սահմանված կարգով ներդնելու դեպքում այդ շահաբաժիններից վճարված եկամտային հարկի գումարները պետական բյուջեից փոխհատուցելու կարգը սահմանելու մասին» N1371-Ն որոշման (այսուհետ՝ որոշում) մեջ կատարել հետևյալ փոփոխությունները և լրացումները`

1) որոշման հավելվածի 3-րդ կետի 4-րդ ենթակետը շարադրել հետևյալ խմբագրությամբ՝

«4) հաշվետու տարվա ընթացքում անձանց կողմից ռեզիդենտ հանդիսացող նույն սահմանափակ պատասխանատվությամբ ընկերության կամ կոոպերատիվի կանոնադրական կամ փայահավաք կապիտալում ներդրված գումարի անվանական արժեքի չափի վերաբերյալ լիազոր մարմնի կողմից տրամադրված տեղեկանք` համաձայն սույն կարգի N 3 ձևի.»․

2) որոշման հավելվածի 3-րդ կետը լրացնել նոր 4․1-ին ենթակետով հետևյալ բովանդակությամբ՝

«4․1) հաշվետու տարվա ընթացքում անձանց կողմից ռեզիդենտ հանդիսացող նույն բաժնետիրական ընկերության կանոնադրական կապիտալի ավելացման արդյունքում Կենտրոնական դեպոզիտարիայում բացված արժեթղթերի հաշվում բաժնետոմսերի ընդհանուր անվանական արժեքի (բաժնետոմսերի քանակի և մեկ բաժնետոմսի անվանական արժեքի արտադրյալ) ավելացման վերաբերյալ Կենտրոնական դեպոզիտարիայի կողմից տրամադրված տեղեկանք` համաձայն սույն կարգի N 3․1 ձևի։ Եթե արժեթղթերի հաշիվը բացված է Կենտրոնական դեպոզիտարիայի ենթապահառու հանդիսացող անձանց մոտ, ապա Կենտրոնական դեպոզիտարիան ձև N3.1-ով սահմանված տեղեկանքին կից տրամադրում է նաև տվյալ ենթապահառուի հավաստումը՝ իր մոտ բացված արժեթղթերի հաշվում բաժնետոմսերի ընդհանուր անվանական արժեքի ավելացման վերաբերյալ։»․

3) որոշման հավելվածի 4-րդ կետը շարադրել հետևյալ խմբագրությամբ՝

«4․ Սույն կարգի կիրառության իմաստով լիազոր մարմիններ են համարվում Հայաստանի Հանրապետության կենտրոնական բանկը և Հայաստանի Հանրապետության արդարադատության նախարարության պետական ռեգիստրի գործակալությունը։»․

4) որոշման հավելվածի Ձև N 3-ը շարադրել նոր խմբագրությամբ՝ համաձայն N 1 հավելվածի.

5) որոշման հավելվածը լրացնել Ձև N 3․1-ով՝ համաձայն N 2 հավելվածի։

**2.** Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված N1

ՀՀ կառավարության 2021 թվականի

\_\_\_\_\_\_\_\_\_\_\_\_\_\_ -ի \_\_\_\_\_-ի N \_\_\_\_\_\_\_-Ն որոշման

Ձև N 3

Տեղեկանք

**Ֆիզիկական անձանց կողմից կազմակերպության կանոնադրական կամ բաժնեհավաք (փայահավաք) կապիտալում ներդրված գումարի անվանական արժեքի չափի վերաբերյալ**

Տրվում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի մասնակից (փայատեր)

(կազմակերպության անվանումը, ՀՎՀՀ-ն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - ին

(անունը, ազգանունը, անձը հաստատող փաստաթղթի համարը)

|  |  |
| --- | --- |
| առ այն, որ նա \_\_\_\_\_\_\_ թվականի ընթացքում | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի  (կազմակերպության անվանումը, ՀՎՀՀ-ն) |

կանոնադրական կամ բաժնեհավաք (փայահավաք) կապիտալում կատարել է ներդրում ընդամենը`

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

(ներդրված գումարի անվանական արժեքի չափը)

|  |  |
| --- | --- |
| \_\_\_\_ \_\_\_\_\_\_\_\_\_\_\_\_\_\_ 20\_\_\_\_ թ. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (լիազոր մարմնի անվանումը, պաշտոնատար անձի ստորագրությունը) |

Հավելված N2

ՀՀ կառավարության 2021 թվականի

\_\_\_\_\_\_\_\_\_\_\_\_\_\_ -ի \_\_\_\_\_-ի N \_\_\_\_\_\_\_-Ն որոշման

Ձև N 3․1

Տեղեկանք

Կազմակերպության կանոնադրական կապիտալի ավելացման արդյունքում **ֆիզիկական անձանց արժեթղթերի հաշվում** բաժնետոմսերի ընդհանուր անվանական արժեքի ավելացման վերաբերյալ

Տրվում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի բաժնետեր

(կազմակերպության անվանումը, ՀՎՀՀ-ն)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին

(անունը, ազգանունը, անձը հաստատող փաստաթղթի համարը)

առ այն, որ Կենտրոնական դեպոզիտարիայում (կամ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը, ՀՎՀՀ-ն)

ենթապահառուի մոտ) նրա անունով բացված արժեթղթերի հաշվին \_\_\_\_\_\_\_ թվականի ընթացքում տեղի է ունեցել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի կողմից թողարկված բաժնետոմսերի \_\_\_\_\_\_\_\_\_\_\_ ՀՀ դրամ (կազմակերպության անվանումը, ՀՎՀՀ-ն)

ընդհանուր անվանական արժեքով ավելացում։

|  |  |
| --- | --- |
| \_\_\_\_\_ \_\_\_\_\_\_\_\_\_\_\_\_\_20\_\_\_\_թ. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (լիազոր մարմնի անվանումը, պաշտոնատար անձի ստորագրությունը) |

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՍԵՊՏԵՄԲԵՐԻ 28-Ի N1371-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1․ Կարգավորման ենթակա խնդիրը, ընթացիկ իրավիճակը և իրավական ակտի ընդունման անհրաժեշտությունը.**

Նախագծի ընդունման նպատակը՝ ՀՀ կառավարության 2017 թվականի սեպտեմբերի 28-ի N1371-Ն որոշմամբ սահմանված կարգին համապատասխան՝շահաբաժինների տեսքով ստացվող եկամուտ­ները դրանց ստացման հարկային տարվա ընթացքում շահաբաժին վճարող ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում ներդնելու դեպքում այդ շահաբաժիններից վճարված եկամտային հարկի գումարների փոխհատուցման համար հարկային մարմին ներկայացվող՝ հաշվետու տարվա ընթացքում անձանց կողմից ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում կատարված գումարային ներդրումների չափի վերաբերյալ տեղեկանքը լիազոր մարմնի կողմից համապատասխան ձևաչափով տրամադրելն է։

Շահաբաժինների տեսքով ստացվող եկամուտ­ները դրանց ստացման հարկային տարվա ընթացքում շահաբաժին վճարող ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում ներդնելու դեպքում այդ շահաբաժիններից վճարված եկամտային հարկի գումարների փոխհատուցման նպատակով անձինք, ի թիվս այլ փաստաթղթերի, հարկային մարմին են ներկայացնում նաև հաշվետու տարվա ընթացքում անձանց կողմից ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում կատարված գումարային ներդրումների չափի վերաբերյալ լիազոր մարմնի կողմից տրամադրված տեղեկանք` համաձայն կարգի N3 ձևի։

Ընդ որում, Հայաստանի կենտրոնական դեպոզիտարիան վերոնշյալ տեղեկանքը տրամադրում է՝ հիմք ընդունելով իր լիազորությունների շրջանակում հասանելի տեղեկատվությունը:

Միաժամանակ, սահմանափակ պատասխանատվությամբ ընկերության իրավական վիճակ ունեցող մի շարք ֆինանսական կազմակերպությունների ռեեստրը վարում է ՀՀ կենտրոնական բանկը, ուստի վերջինս պետք է տրամադրի նշված կազմակերպությունների կանոնադրական կապիտալում կատարված ներդրումների վերաբերյալ համապատասխան տեղեկանքը։

**2. Առաջարկվող կարգավորման բնույթը.** Նախագծով առաջարկվում է Հայաստանի կենտրոնական դեպոզիտարիայի կողմից տրամադրվող համապատասխան տեղեկանքի ձևը սահմանել՝ հաշվի առնելով վերջինիս լիազորությունների շրջանակներում հասանելի տեղեկատվությունը։

Նախագծով առաջարկվում է լիազոր մարմին սահմանել նաև ՀՀ կենտրոնական բանկին, որի արդյունքում իր կողմից վարվող ռեեստրում ներառված ֆինանսական կազմակերպություններում կատարված ներդրումների վերաբերյալ համապատասխան տեղեկանքը կտրամադրվի ՀՀ կենտրոնական բանկի կողմից։

**3․ Նախագծի մշակման գործընթացում ներգրավված ինստիտուտները և անձինք.** Նախա­գի­ծը մշակվել է ՀՀ պետական եկամուտների կոմիտեի կող­­մից՝ հաշվի առնելով ՀՀ կենտրոնական բանկի առաջարկությունները:

**4․** **Իրավական ակտի ընդունման արդյունքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­­ման արդ­յուն­­քում ակնկալվում է կարգավորել ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում կատարված դրամային ներդրումների չափի վերաբերյալ համապատասխան լիազոր մարմնի կողմից տեղեկանքի տրամադրումը։

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

«Հայաստանի Հանրապետության կառավարության 2017 թվականի սեպտեմբերի 28-ի N1371-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծիընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում փոփոխություններ չի նախատեսվում։